ভেড়ামারায় সচেতনতা মূলক ক্যাম্পেইন
Published : Saturday, 1 February, 2020 at 8:06 PM, Update: 01.02.2020 8:12:17 PM
কুষ্টিয়ার ভেড়ামারায় জাতীয় মহিলা সংস্থা’র তত্ত্বাবধানে এবং উপজেলা পরিচালন ও উন্নয়ন প্রকল্প (ইউজিডিপি) এর আর্থিক সহায়তায় সন্ত্রাস, মাদকমুক্ত সমাজ গঠন, বাল্যবিবাহ প্রতিরোধ এবং যৌতুকের মতো সামাজিক ব্যাধিকে দূর করতে বিভিন্ন শিক্ষা প্রতিষ্ঠানে সপ্তাহব্যাপী সচেতনতা মূলক ক্যাম্পেইন এর গতকাল শনিবার ছিল সমাপনী দিন। সকাল ১০টায় হাজী ওয়াজেদ আলী মাধ্যমিক বিদ্যালয়ের হলরুমে অনুষ্ঠিত সভায় রিসোর্স পার্সন হিসাবে উপস্থিত ছিলেন, ভেড়ামারা থানার সেকেন্ড অফিসার মোঃ রিফাজ উদ্দীন।
জাতীয় মহিলা সংস্থার চেয়ারম্যান ও কুষ্টিয়া জেলা মহিলা আওয়ামীলীগের যুগ্ম সাধারণ সম্পাদক বলাকা পারভীন স্বপ্না’র সভাপতিত্বে অনুষ্ঠিত এ অনুষ্ঠানে প্রধান অতিথি হিসেবে উপস্থিত ছিলেন, ভেড়ামারা উপজেলা পরিষদের চেয়ারম্যান হাজী আক্তারুজ্জামান মিঠু।
এ সময় বিশেষ অতিথি হিসেবে উপস্থিত ছিলেন, মোকারিমপুর ইউনিয়ন পরিষদের চেয়ারম্যান আব্দুস সামাদ, রেলবাজার বণিক সমিতি’র সাধারণ সম্পাদক আওয়ামীলীগ নেতা আবু দাউদ, ভেড়ামারা প্রেসক্লাবের যুগ্ন আহবায়ক ও খোলা কাগজ’র প্রতিনিধি এস.এম.আবু ওবাইদা-আল-মাহাদী এবং বিদ্যালয়ের প্রধান শিক্ষক আব্দুল হাই সিদ্দিকী। সমগ্র অনুষ্ঠানটি পরিচালনা ও উপস্থাপনা করেন জাতীয় মহিলা সংস্থা’র সমন্বয়কারী মোহাঃ আসমান আলী। উক্ত অনুষ্ঠানে বিদ্যালয়ের ২০০ ছাত্র/ছাত্রী অংশ গ্রহণ করেন।
আরও সংবাদ বিষয়: জাতীয় মহিলা সংস্থা ভেড়ামারা